Des del moment de néixer, les persones estableixen
relacions afectives amb altres persones i amb si mateixes.
L'educació afectiva i sexual és un dret, i cal abordar-la amb naturalitat
des de la infància i prevenir que sigui un tema tabú i estereotipat.
L'objectiu és afavorir que la persona adquireixi coneixements, actituds
i comportaments que li permetin gaudir d'una salut afectiva i sexual de forma lliure,
autònoma, responsable i respectuosa amb si mateixa i envers els altres.
És ineludible l'obligació ètica i social
dels professionals i les professionals de l'educació i el conjunt de la societat
d'abordar l'educació afectiva i sexual amb perspectiva de gènere.
La forma d'abordar cadascun dels continguts d'aquesta educació
s'ha d'ajustar a l'etapa evolutiva de l'infant o adolescent.
Per educar i promoure una salut sexual positiva
cal aborda-la des d'una perspectiva de drets
en els seus eixos centrals:
El respecte per la identitat implica la igualtat amb independència del sexe,
la identitat i expressió de gènere i l'orientació sexual.
Suposa trencar rols i mites al voltant del gènere i la salut sexual.
També pressuposa respectar la diversitat de formes i tipologies
de relacions afectives i sexuals.
La valoració de l'afectivitat permet
l'expressió assertiva de les emocions i els sentiments,
la capacitat de decidir de forma lliure i responsable sobre els propis gustos,
les pràctiques afectives i sexuals,
així com l'impacte de les accions sobre la persona mateixa i envers els altres.
La cura del cos és un concepte molt ampli
que inclou aspectes com la valoració del nostre cos i l'autoestima,
el consentiment com a base de les relacions, o els factors de risc
i de protecció per prevenir infeccions de transmissió sexual,
embarassos no planificats, així com situacions de violències d'índole diferent
relacionades amb el gènere i les diversitats afectives i sexuals.
l'educació afectiva i sexual és un dret dels infants i adolescents
i, per tant, un deure i responsabilitat de les institucions públiques.
Per això ha d'incorporar un enfocament de gènere que afavoreixi l'expressió
de la diversitat, la igualtat i la prevenció de les desigualtats i violències.